**Én, Pán Péter**  
(Finding Neverland)      
színes szinkronizált angol-amerikai filmdráma, 106 perc, 2004  
rendező:  Marc Forster  
író:  Allan Knee  
szereplő(k): Johnny Depp (Sir James Matthew Barrie), Kate Winslet (Sylvia Llewelyn Davies)

**Filmleírás:**  
Pán Péter nem szeretne felnőni. Örökre gyermek akar maradni, mókázni, kacagni, mindenféle felelősség nélkül. Lehetséges ez valóban? Történünk főszereplője, Pán Péter megalkotója saját vágyait vetíti ki az általa rendezett színdarabban. Valóban, énünk egy része mindig gyermeki marad. De vajon egy gyermeknek abszolút nincs felelőssége? Hol a határ a felnőttek világa és a gyermekkori mókák között? Mit jelent hinni valamiben? Mit kell fölvállalni azért, hogy célunkat elérjük? A film ezeket a témákat járja körül.

Korosztályi javaslat: 16 éves kor fölött  
**Földolgozási javaslatok**  
**Téma:** Felnőttnek lenni  
**Megfigyelési szempontok:**

* Milyen karaktereket figyelhetünk meg a filmben? Gyűjtsük össze a rájuk jellemző tulajdonságokat!
* Mit jelent felnőttnek lenni a főszereplő (Barrie), a felesége, a gyermekek édesanyja és nagymamája szerint?
* Milyen az a világ, ahol a gyermekek és Barrie élnek?

**Játék:** Folytasd a történetet!  
**Forrás**: -  
**Körülmények:**Az egész csoport együtt dolgozik  
**Eszközök:**-  
**Leírás:** Egy kezdő mondat után közösen folytat a csoport egy történetet. Mindenki egy-egy mondatot tesz hozzá. A lényeg, hogy fantáziadús, érdekes és minél kreatívabb legyen a történet. Akár lehetőség van el is játszani a kitalált történetünket. A játék után beszéljük meg, hogyan érezték magukat az alkotók/szereplők magukat a históriában.